text: [{"text_idx": "#000005", "text": "Reynsmu\u0301lala\u0301g var kjaftsv\u00f8rt i\u0301 mj\u00f8rka. ta\u0301 Unga Tjo\u0301\u00f0veldi i\u0301 kv\u00f8ld skipa\u00f0i fyri o\u0301tru\u0301liga hugnaligum fo\u0301lkafundi, og ho\u0301ast talan i\u0301 praksis var um mj\u00f8rkatos, hevur mj\u00f8rkatos onganti\u0301\u00f0 veri\u00f0 skilabetri."}, {"text_idx": "#000006", "text": "Vit vo\u0301ru 60 fo\u0301lk, i\u00f0 leita\u00f0u okkum ni\u00f0an a\u0301 Reynsmu\u0301lala\u0301g, tey flestu u\u0301r Havnini, men eisini n\u00f8kur komu hinumegin fra\u0301."}, {"text_idx": "#000007", "text": "Eg havi ein veikleika fyri mj\u00f8rka, og ta\u00f0 var o\u0301tru\u0301liga hugnaligt at sita a\u0301 hesum s\u00f8guliga sta\u00f0 og eta muffins og drekka heitt kaffi, saman vi\u00f0 so no\u0301gvum skilafo\u0301lkum."}, {"text_idx": "#000008", "text": "B\u00e6\u00f0i tingmanning og by\u0301ra\u0301\u00f0smanning hja\u0301 Tjo\u0301\u00f0veldinum vo\u0301ru v\u00e6l umbo\u00f0a\u00f0i, og so var Unga Tjo\u0301\u00f0veldi v\u00e6l umbo\u00f0a, umframt okkum onnur."}, {"text_idx": "#000009", "text": "Eg fanga\u00f0i meg sja\u0301lvan fleiri fer\u00f0ir i\u0301 at ro\u0301pa HOYRT!, ta\u0301 Bergto\u0301ra H\u00f8gnado\u0301ttir, Hanus Pa\u0301l Jo\u0301gvansson og Siri\u00f0 Stenberg a\u0301 hv\u00f8r si\u0301n fra\u0301li\u0301ka ha\u0301tt hugleiddu ikki bert um st\u00f8\u00f0una i\u0301 dag, men eisini um hvussu vit skulu fara vi\u0301\u00f0ari her fra\u0301."}, {"text_idx": "#000010", "text": "Hanus Pa\u0301l vi\u0301sti vi\u00f0 si\u0301nari eldhuga\u00f0u r\u00f8\u00f0u, hvi\u0301 vit skulu velja hann a\u0301 by\u0301ra\u0301\u00f0svalinum i\u0301 heyst. Sum restin av nevndarlimunum i\u0301 Unga Tjo\u0301\u00f0veldinum er hetta ein ungur ma\u00f0ur vi\u00f0 visjo\u0301num. Hann hugleiddi m.a. um manglandi hugin hja\u0301 si\u0301num \u00e6ttarli\u00f0i\u00f0 at gera uppreistur, solei\u00f0is sum \u00e6ttarli\u00f0ini a\u0301\u00f0renn hetta hava gj\u00f8rt. Hann enda\u00f0i vi\u00f0 einari a\u0301heitan a\u0301 dagsins ungu um at finna si\u0301n uppreistur, ti\u0301 ta\u00f0 er alney\u00f0ugt."}, {"text_idx": "#000011", "text": "B\u00e6\u00f0i Siri\u00f0 og Bergto\u0301ra hugleiddu um syrgiligu st\u00f8\u00f0una i\u0301 dag, har okkara veikastu standa sera veik, nu\u0301 flatskattur og anna\u00f0 forkelar okkum v\u00e6lbjarga\u00f0u. Eg ma\u0301 siga, at ta\u00f0 er syrgiligt at uppliva hesa st\u00f8\u00f0una, har einligar mammur mugu bidda um mat til si\u0301nu svongu b\u00f8rn, og landsins lei\u00f0sla i\u0301sta\u00f0in fyri at hugsa um hesi, fegnast um si\u0301nar ny\u0301ggju og uppaftur flottari bilar og anna\u00f0, i\u00f0 tey nu\u0301 hava fingi\u00f0 eitt sindur betri ra\u0301\u00f0 til, og samb\u00e6rt s\u00e6r sja\u0301lvum hava uppibori\u00f0. Eg haldi, at ein tann fremsta uppga\u0301van hja\u0301 eini stjo\u0301rn er at verja tey veikastu. Hvi\u0301 kunnu okkara politikarar ikki eisini halda ta\u00f0?"}, {"text_idx": "#000012", "text": "Hetta var seinasta tiltaki\u00f0 a\u0301 summarskra\u0301nni hja\u0301 Unga Tjo\u0301\u00f0veldinum. Eg havi veri\u00f0 til fleiri av tilt\u00f8kunum, og eg ma\u0301 takka teimum fyri hesi tilt\u00f8k, i\u00f0 geva einum gomlum manni sum m\u00e6r eina vo\u0301n fyri framti\u0301\u00f0ini hja\u0301 hesari tjo\u0301\u00f0, sja\u0301lvt i\u0301 hesari politiskt myrku ti\u0301\u00f0."}]